
Narva Linnavolikogu 26.03.2015 määruse nr 9
„Aiandusühistutele rahalise toetuse väljamaksmise kord“ muutmine
 

 

Narva Linnavalitsus võtab vastu protokollilise otsuse:

 

 

1. Taotleda Narva Linnavolikogult Narva Linnavolikogu 26.03.2015 määruse nr 9 „Aiandusühistutele rahalise toetuse väljamaksmise kord“ muutmise määruse vastuvõtmist vastavalt lisatud Narva Linnavolikogu määruse eelnõule. 

2. Volitada Narva Linnavalitsuse Linnamajandusameti direktorit (linnavalitsuse liige) Jelena Skulatšova’t antud küsimuses ette kandma Narva Linnavolikogu istungil.

Narva Linnavolikogu 26.03.2015 määruse nr 9

„Aiandusühistutele rahalise toetuse väljamaksmise kord“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja haldusmenetluse seaduse § 64 lg1, § 68 lg 2 alusel 

§ 1. Teha Narva Linnavolikogu 26.03.2015 määruses nr 9 „Aiandusühistutele rahalise toetuse väljamaksmise kord“  (edaspidi määrus) järgmised muudatused:

1)
Määruse § 5 lõiget 1 muudetakse ja sõnastatakse järgmiselt: 

„(1) Maksimaalne summaarne toetuse suurus ühele taotlejale on 30 000 eurot koos käibemaksuga:

 1) asfaltkattega teede ehitamisel või renoveerimisel on toetus kuni 50% tööde maksumusest.

 2) asfaltkatteta teede ehitamisel või renoveerimisel on toetus kuni 30% tööde maksumusest.

 3) teede renoveerimisel ainult lõikudena ja aukude lappimisena on toetus kuni 20% tööde maksumusest.

 4) maaparanduskraavide korrastamisel (puhastamine, puude ja põõsaste raie ning kraavide süvendamine) on toetus kuni 20% tööde maksumusest.

 5) elektriliinide renoveerimisel on toetus 50% tööde maksumusest.

 6) puurkaevude ja veetorustike renoveerimisel on toetus kuni 50% tööde maksumusest, k.a. projekteerimine ja detailplaneeringute koostamine.

 7) puurkaevude, veetorustike ja tuletõrje veevõtukohtade ehitamisel on toetus kuni 50% tööde maksumusest, k.a. projekteerimine ja detailplaneeringute koostamine.
2) Määrust täiendatakse § 5 lõikega 11 järgmises sõnastuses:
„(11) Käesoleva paragrahvi lõikes 1 nimetatud maksimaalset toetuse suurust ei rakendata tuletõrje veevõtukohtade ehitamisel“.

3) Määruse § 6 punkti 4 muudetakse ja sõnastatakse järgmiselt:
„4) vastavalt Korra lisale 2 vormistatud vähemalt kolme pakkumiskutset (koopia), välja arvatud puurkaevude ehitamistööd“.

4) Määruse § 6 punkti 5 muudetakse ja sõnastatakse järgmiselt:
„5) hinnapakkumise hinnavõrdlustabel (lisa 3) vormistatud vähemalt kolme hinnapakkumist iga töö või tööde kogumi kohta, välja arvatud puurkaevude ehitamistööd“.

§ 2. Määrus jõustub seadusega sätestatud korras.

Irina Janovitš

Narva Linnavolikogu esimees

